rejauldu/bengali-wikipedia huggingface dataset:
right|thumb|মহামতি আলেকজান্ডার মহামতি আলেকজান্ডার (Alexander the great) (জন্ম - জুলাই খ্রিস্টপূর্ব ৩৫৬, মৃত্যু জুন ১১, খ্রিস্টপূর্ব ৩২৩)পৃথিবীর ইতিহাসে অন্যতম সফল সামরিক প্রধান।  তিনি তৃতীয় আলেকজান্ডার বা মেসিডনের রাজা হিসেবেও পরিচিত। তিনি ছিলেন মেসিডোনিয়ার শাসনকর্তা। মেসিডোনিয়া বর্তমান গ্রীসের অন্তর্গত একটি অঞ্চল। তার পিতা ফিলিপ ছিলেন মেসিডোনিয়ার রাজা। তার মৃত্যুর পূর্বে তিনি পরিচিত পৃথিবীর বেশির ভাগ জয় (টলেমির মানচিত্র অনুযায়ী) করেছিলেন। আলেকজান্ডার তার সামরিক কৌশল ও পদ্ধতির জন্য বিশ্ব বিখ্যাত। তিনি পারস্যে অভিশপ্ত আলেকজান্ডার নামেও পরিচিত, কারন তিনি পারস্য সাম্রাজ্য জয় করেন এবং এর রাজধানী পারসেপলিস ধ্বংস করেন।  তিনি ফার্সি ভাষায় "ইস্কান্দর, মধ্য পশ্চিমা স্থানে যুল-কারনাইন, আরবে আল-ইস্কান্দার আল কাবের", উর্দুতে সিকান্দার-এ-আজম, পস্তুতে স্কান্দর, হিব্রুতে "আলেকজান্ডার  মোকদন, আরমেনিয়ানয়ে ট্রে-কারনাইয়া"।  তার এজাতীয় কিছু নামের অর্থ "দুই শিং বিশিষ্ট" (যুল-কারনাইন, ট্রে-কারনাইয়া), আবার উর্দু ও হিন্দিতে সিকান্দার যার অর্থ ''পারদর্শি" বা অত্যন্ত পারদর্শি।   আলেকজান্ডারের পিতা দ্বিতীয় ফিলিপ তার শাসনামলে গ্রিসের নগর রাষ্ট্রগুলোকে নিজের শাসনাধীনে আনেন।  আলজান্ডার নিজেও এই নগররাষ্ট্র গুলিকে একত্রিত করতে অভিযান চালান কারন ফিলিপের মৃত্যুর পর এগুলো বিদ্রোহ করেছিল।  এরপর আলেকজান্ডার একে একে পারস্য,  আনাতোলিয়া, সিরিয়া, ফোনিসিয়া, জুডিয়া, গাজা, মিশর, ব্যাক্ট্রিয়া এবং মেসোপটেমিয়া জয় করেন।  তার সাম্রাজ্য মেসিডোনিয়া থেকে পাঞ্জাব পর্যন্ত বিস্তৃত হয়।  পিতার মৃত্যুর পর আলেকজান্ডার পশ্চিমে অভিযান চালান ইউরোপ জয় করার জন্য। এরপর তিনি পূর্বে অভিযান চালানোর পরিকল্পনা করেন, কারন শৈশবে তার শিক্ষক বিশ্ববিখ্যাত দার্শনিক, বিজ্ঞানী এরিস্টোটল তাকে বলেছিলেন কোথায় ভূমি শেষ হয় এবং মহাসাগর শুরু হয়।  আলেকজান্ডার তার সেনাবাহিনী ও প্রশাসনে বিদেশী (বিশেষ করে যারা গ্রিক বা মেসিডোনিয়ান নয়) ব্যক্তিদের অন্তর্ভুক্ত করেন। এর মধ্যে কিছু জ্ঞানী ব্যক্তি তাকে "একত্রিকরণ"-এর ব্যাপারে ধারণা দেয়।  তিনি তার সেনাবাহিনীতে বিদেশীদের সাথে বিবাহ উৎসাহিত করেন এবং নিজেও বিদেশী মেয়েদের বিয়ে করেন।  প্রায় ১২ বছরের সামরিক অভিযানের পর আলেকজান্ডার মৃত্যু বরণ করেন।  ধারণা করা হয় হয়ত তিনি ম্যালেরিয়া, টাইফয়েড অথবা ভাইরাল এনকেফালাইটিস্‌ এর আক্রান্ত হয়ে মারা যান। হেলেনেস্টিক যুগে তার অভিযানের কাহিনী লোকের মুখে মুখে প্রচলিত ছিল। আলেকজান্ডারের অভিযানের ফলে বিভিন্ন সভ্যতার মিলন ঘটে (মিশর, গ্রিক, পারস্য, ভারতীয়) এক নতুন সভ্যতার শুরু হয়। এই সভ্যতাই হেলেনেস্টিক সভ্যতা। গ্রিক ও গ্রিসের বাইরের বিভিন্ন সভ্যতায় আলেকজান্ডার ইতিহাসে, সাহিত্যে, পুরাণে জীবিত হয়ে আছেন। ... ... ... আরও জানুন
ইশিতা শর্মা (জন্ম: ৪ ডিসেম্বর, ১৯৯২) একজন ভারতীয় অভিনেত্রী,http://zeenews.india.com/entertainment/sex-and-relationships/has-master-mudassar-found-love-on-did-4_147035.html কত্থক নৃত্যশিল্পী, উদ্যোক্তা এবং সামাজিক কর্মী। স্কুলে থাকাকালেই তিনি থিয়েটার এবং টেলিভিশন দিয়ে অভিনয়ে নিজের কর্মজীবন শুরু করেছিলেন। তার পাশাপাশি ছিল শাকা লাকা বুম বুমের মতো বাচ্চাদের জন্য তৈরি অনুষ্ঠান। পরে ২০০৭ সালে ইংরেজি চলচ্চিত্র লোইন‌স অফ পাঞ্জাব প্রেজেন্টস-এর মাধ্যমে বড় পর্দায় তাঁর অভিষেক হয়েছিল। দিল দোস্তি ইটিসি এবং শাহরুখ খানের দুলহা মিল গয়ার মতো ছবিতে কাজ করার পাশাপাশি, তিনি মনোবিজ্ঞান এবং সাহিত্যের অধ্যয়ন করেও তাঁর কত্থক অনুশীলন অব্যাহত রেখেছিলেন এবং মানব বিকাশে (হিউম্যান ডেভেলপমেন্ট) স্নাতকোত্তর ডিগ্রি অর্জন করেছেন।  পরে তিনি কুছ তো লোগ কহেঙ্গে ধারাবাহিকটিতে অঞ্জি চরিত্রের মাধ্যমে টেলিভিশনে চলে এসেছিলেন এবং জয় ভানুশালীর সাথে ডান্স ইন্ডিয়া ডান্সের ৪র্থ মরশুমে সহ-উপস্থাপক ছিলেন।  ইশিতা তাঁর সৃজনশীল অভিজ্ঞতা ব্যবহার করে ২০১৪ সালে শিল্পকলা সম্পাদনের জন্য আমাদ নামে একটি স্কুল প্রতিষ্ঠা করেছিলেন। ২০১৬ সালে তিনি স্ব-প্রতিরক্ষা সহ স্বল্প-সুবিধাবঞ্চিত মেয়েদের ক্ষমতায়নে মুখ্য প্রতিপাদ্য নিয়ে "ইশিতা শর্মা ফাউন্ডেশন" চালু করেছিলেন।training   চলচ্চিত্রকর্ম    ২০০৭ সালে মনীষ আচার্য প্রযোজিত লোইন‌স অফ পাঞ্জাব প্রেজেন্টসে প্রীতি প্যাটেল চরিত্রে (ইংরেজি) https://www.imdb.com/title/tt1012757/?ref_=nv_sr_1  ২০০৭ সালে প্রকাশ ঝা প্রযোজিত দিল দোস্তি ইটিসিতে কিন্তু চরিত্রে (হিন্দি) https://www.imdb.com/title/tt1099196/  ২০০৮ সালে ভি. ক্রিয়েশনস প্রযোজিত সাকারকট্টিতে দীপালি চরিত্রে (তামিল) https://www.imdb.com/title/tt0848638/?ref_=nv_sr_1  ২০১০ সালে বিবেক ভাসওয়ানি প্রযোজিত দুলহা মিল গয়াতে সমরপ্রীত কাপুর চরিত্রে (হিন্দি) https://www.imdb.com/title/tt1182884/?ref_=nv_sr_1  ২০১০ সালে জ্যোতিন গোয়েল প্রযোজিত বার্ড আইডলে হিন্দি) https://www.imdb.com/title/tt1633171/  ২০১১ সালে সুভাষ ঘাই প্রযোজিত সাইকেল-কিকে সুমন চরিত্রে (হিন্দি) https://www.imdb.com/title/tt1999857/?ref_=nv_sr_1   টেলিভিশন  বছরশিরোনাম চ্যানেল ভূমিকা ভাষা উৎস২০০২ শ্রী ৪২০ জি টিভি বাবলি হিন্দি২০০২ কেয়া হাদসা কেয়া হকিকত সনি এন্টারটেইনমেন্ট টেলিভিশন দীপ্তি (ভূত) হিন্দি কেয়া হাদসা কেয়া হকিকত২০০৪ শাকা লাকা বুম বুম স্টার প্লাস সিম্পল দিদি হিন্দি শাকা লাকা বুম বুম২০০৫ হ্যালো ডলি স্টার প্লাস গৌরী ধোলাকিয়া হিন্দি২০০৫ হ্যাপি গো লাকি স্টার ওয়ান (ভারতীয় টিভি চ্যানেল) মনীষা হিন্দি ২০০৬ শ্শ্শ্শ.. ফির কই হ্যায় স্টার প্লাস হিন্দি ২০১১-২০১৩ কুছ তো লোগ কহেঙ্গে সনি এন্টারটেইনমেন্ট টেলিভিশন অঞ্জলি সোলঙ্কি / অঞ্জি হিন্দি  ২০১৩ ডান্স ইন্ডিয়া ডান্স (মরশুম ৪) জি টিভি সহ-উপস্থাপক হিন্দি ২০১৫ ডর সবকো লাগতা হ্যায় অ্যান্ডটিভি পঞ্চম পর্বে সাক্ষী বর্মা, আর্য বাবরের সাথে জুটিবদ্ধ হিন্দি   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:কত্থক নৃত্যশিল্পী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি)
ইদ্রিশ আলি (১৯৫০-২০২৪) ছিলেন একজন ভারতীয় রাজনীতিবিদ ও আইনজীবী যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ২০১৪ সালে বসিরহাট লোকসভা কেন্দ্র থেকে সাংসদ হিসেবে নির্বাচিত হয়েছিলেন। তিনি ২০১৯ সালে উলুবেড়িয়া পূর্ব থেকে পশ্চিমবঙ্গ বিধানসভার সদস্য হিসেবে নির্বাচিত হন।   প্রারম্ভিক জীবন ও শিক্ষা  ইদ্রিশ আলি ১৯৩০ সালের ৩০ ডিসেম্বর হুগলি জেলার ভুরকুন্দাতে জন্মগ্রহণ করেন। তার বাবার নাম আবদুল আজিজ ও মায়ের নাম মাসেমা খাতুন। তিনি সেন্ট পলস ক্যাথেড্রাল মিশন কলেজ ও সুরেন্দ্রনাথ আইন কলেজে পড়াশোনা করেছেন।   রাজনৈতিক জীবন  ইদ্রিশ আলি ২০১৪ সালে বসিরহাট লোকসভা কেন্দ্রের সাংসদ হিসেবে নির্বাচিত হন। ২০১৯ সালের লোকসভা নির্বাচনে তিনি দলের মনোনয়ন পান নি। তবে ২০১৯ সালে উলুবেড়িয়া পূর্ব বিধানসভা কেন্দ্রে অনুষ্ঠিত উপনির্বাচনে তিনি বিজয়ী হন।   ব্যক্তিগত জীবন  ইদ্রিশ আলি ১৯৭৪ সালের ৩ জুন মনোয়ারা বেগমের সাথে বিবাহবন্ধনে আবদ্ধ হন। তাদের এক পুত্র ও দুই কন্যা আছে।   সমালোচনা  ২০০৭ সালের নভেম্বর মাসে কলকাতায় তসলিমা নাসরিনের আগমন বিরোধী প্রতিবাদ থেকে উদ্ভূত সহিংসতার ঘটনায় ইদ্রিশ আলি গ্রেফতার হয়েছিলেন।   তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:২০২৪-এ মৃত্যু বিষয়শ্রেণী:ভারতীয় আইনজীবী বিষয়শ্রেণী:হুগলি জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ষোড়শ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:ভারতীয় মুসলিম বিষয়শ্রেণী:বাঙালি মুসলিম বিষয়শ্রেণী:বসিরহাটের ব্যক্তি
হুমায়ুন কবীর খোন্দকার একজন বাংলাদেশি সরকারি কর্মকর্তা। তিনি তথ্য ও সম্প্রচার মন্ত্রণালয়ের সিনিয়র সচিব পদে নিযুক্ত ছিলেন। তিনি ইতঃপূর্বে নির্বাচন কমিশন সচিবালয়ের সচিব হিসেবে দায়িত্ব পালন করেন।   প্রারম্ভিক জীবন  হুমায়ুন কবীর খোন্দকার নোয়াখালী জেলায় জন্মগ্রহণ করেন।   শিক্ষাজীবন  হুমায়ুন কবীর খোন্দকার ঢাকা বিশ্ববিদ্যালয় থেকে দর্শনে অনার্স (স্নাতক) এবং স্নাতকোত্তর ডিগ্রি অর্জন করেন।   কর্মজীবন  হুমায়ুন কবীর খোন্দকার বিসিএস প্রশাসন ক্যাডারের ১০ম ব্যাচের কর্মকর্তা। তিনি সহকারী কমিশনার হিসেবে ১৯৯১ সালে বাংলাদেশ সিভিল সার্ভিসে যোগদান করেন। তিনি মাঠ প্রশাসনে সহকারী কমিশনার, প্রথম শ্রেণির ম্যাজিস্ট্রেট, উপজেলা নির্বাহী অফিসার, অতিরিক্ত জেলা প্রশাসক, ফেনী জেলার জেলা প্রশাসক ও জেলা ম্যাজিস্ট্রেট, রাজশাহী বিভাগের বিভাগীয় কমিশনার হিসেবে দায়িত্ব পালন করেন। এছাড়াও খোন্দকার প্রধানমন্ত্রীর রাজনৈতিক উপদেষ্টার একান্ত সচিব, সড়ক পরিবহন ও সেতু মন্ত্রণালয়ের যুগ্মসচিব ও অতিরিক্ত সচিব এবং নির্বাচন কমিশন সচিবের দায়িত্ব পালন করেন। হুমায়ুন কবীর খোন্দকার ১ নভেম্বর ২০২২ সালে তথ্য ও সম্প্রচার মন্ত্রণালয়ে সচিব হিসেবে যোগদান করেন। ৯ অক্টোবর ২০২৩ সালে তিনি সিনিয়র সচিব হিসেবে পদোন্নতি লাভ করেন।   সম্মাননা  হুমায়ুন কবীর খোন্দকার ২০১৪ সালে তথ্য ও যোগাযোগ প্রযুক্তি পদক এবং ২০১৬ সালে জনপ্রশাসন পদকে ভূষিত হন।   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:নোয়াখালী জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের সচিব
বলাগড় বিজয়কৃষ্ণ মহাবিদ্যালয় ভারতের পশ্চিমবঙ্গের হুগলি জেলার জিরাটে অবস্থিত এটি একটি সাধারণ ডিগ্রি কলেজ। এই মহাবিদ্যালয়টি ১৯৮৫ সালে প্রতিষ্ঠিত হয়। আর্টস, কমার্স এবং বিজ্ঞান বিষয়ের স্নাতকোত্তর কোর্সের সুবিধা এই কলেজে রয়েছে। মহাবিদ্যালয়টি বর্ধমান বিশ্ববিদ্যালয়ের সাথে সম্পর্কিত।   বিভাগ    বিজ্ঞান   পদার্থবিদ্যা  গণিত  কম্পিউটার সায়েন্স   আর্টস ও কমার্স   বাংলা  বাংলা  ইতিহাস  ভূগোল  রাষ্ট্র বিজ্ঞান  দর্শন  কমার্স   স্বীকৃতি  ২০১৬ সালে বলাগড় বিজয়কৃষ্ণ মহাবিদ্যালয় ভূষিত করা হয়েছে সি গ্রেড দ্বারা ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (NAAC). কলেজ দ্বারা স্বীকৃত হয়, বিশ্ববিদ্যালয় মঞ্জুরি কমিশন (ইউজিসি).Colleges in WestBengal, University Grants Commission  ওয়েব আর্কাইভ টেমপ্লেটে ত্রুটি: চেক করুন |ইউআরএল= value. খালি।   আরও দেখুন   ভারতের শিক্ষা ব্যবস্থা  পশ্চিমবঙ্গে শিক্ষা   তথ্যসূত্র   বিষয়শ্রেণী:বর্ধমান বিশ্ববিদ্যালয়ের অধিভুক্ত কলেজ বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত বিষয়শ্রেণী:হুগলি জেলার বিশ্ববিদ্যালয় ও কলেজ বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
দ্রৌপদী মুর্মু (; জন্ম: ২০ জুন ১৯৫৮) হলেন একজন ভারতীয় রাজনীতিবিদ এবং প্রাক্তন শিক্ষক। তিনি ২০২২ সাল থেকে ভারতের ১৫ তম রাষ্ট্রপতি হিসাবে দায়িত্ব পালন করছেন। তিনি এই পদে অধিষ্ঠিত সর্বকনিষ্ঠ ব্যক্তি এবং স্বাধীন ভারতে জন্মগ্রহণকারী প্রথম রাষ্ট্রপতি। একই সাথে তিনি প্রথম তফসিলি উপজাতির অন্তর্গত ব্যক্তি, যিনি ভারতের রাষ্ট্রপতির পদে মনোনীত হন।  পূর্বে তিনি ২০১৫ থেকে ২০২১ সাল পর্যন্ত ঝাড়খণ্ডের ৮ তম রাজ্যপাল হিসাবে, ২০০০ থেকে ২০০৯ সাল পর্যন্ত রায়রাংপুর বিধানসভা কেন্দ্র থেকে ওড়িশা বিধানসভার সদস্য হিসাবে এবং ২০০০ থেকে ২০০৪ সাল পর্যন্ত ওড়িশা সরকারের প্রতিমন্ত্রী (স্বাধীন দায়িত্ব) হিসাবে দায়িত্ব পালন করেছেন। রাজনীতিতে প্রবেশের আগে, তিনি ১৯৭৯ থেকে ১৯৮৩ সাল পর্যন্ত রাজ্যের সেচ ও বিদ্যুৎ বিভাগে কেরানি হিসেবে কাজ করেন এবং তারপর ১৯৯৪ থেকে ১৯৯৭ সাল পর্যন্ত রায়রাংপুরে একজন শিক্ষক হিসেবে কাজ করেন।   ব্যক্তিগত জীবন  দ্রৌপদী মুর্মু ১৯৫৮ সালের ২০ জুন ওড়িশার ময়ূরভঞ্জ জেলার বাইদাপোসি গ্রামে বিরাঞ্চি নারায়ণ টুডুর কাছে একটি সাঁওতালি উপজাতি পরিবারে জন্মগ্রহণ করেন।  তার বাবা এবং দাদা উভয়েই পঞ্চায়েতি রাজ ব্যবস্থার অধীনে গ্রামের প্রধান ছিলেন।  দ্রৌপদী মুর্মু শ্যাম চরণ মুর্মূকে বিবাহ করেছিলেন। এই দম্পতির দুটি ছেলে ছিল যারা উভয়ই মারা গেছে এবং একটি মেয়ে আছে।   কর্মজীবন    শিক্ষকতা পেশা  রাজ্য রাজনীতিতে আসার আগে মুর্মু একজন স্কুল শিক্ষক হিসাবে কাজ শুরু করেছিলেন। তিনি শ্রী অরবিন্দ ইন্টিগ্রাল এডুকেশন অ্যান্ড রিসার্চ, রায়রঙ্গপুর এর একজন সহকারী অধ্যাপক এবং ওড়িশা সরকারের সেচ বিভাগে জুনিয়র সহকারী হিসেবে কাজ করেছেন।   রাজ্য রাজনীতি  মুর্মু ১৯৯৭ সালে ভারতীয় জনতা পার্টিতে যোগদান করেন এবং রায়রঙ্গপুর নগর পঞ্চায়েতের কাউন্সিলর নির্বাচিত হন। তিনি ভারতীয় জনতা পার্টি তফসিলি উপজাতি মোর্চার জাতীয় সহ-সভাপতি হিসেবেও কাজ করেছেন।  ওড়িশায় ভারতীয় জনতা পার্টি এবং বিজু জনতা দলের জোট সরকারের সময়, তিনি ৬ মার্চ, ২০০০ থেকে ৬ আগস্ট, ২০০২ পর্যন্ত বাণিজ্য ও পরিবহণ এবং ৬ আগস্ট, ২০০২ থেকে ১৬ মে ২০০৪ পর্যন্ত মৎস্য ও প্রাণী সম্পদ উন্নয়নের স্বাধীন দায়িত্বের প্রতিমন্ত্রী ছিলেন। তিনি ওড়িশার প্রাক্তন মন্ত্রী এবং ২০০৪ এবং ২০০৪ সালে  রায়রঙ্গপুর বিধানসভা কেন্দ্রের একজন বিধায়ক। ২০০৭ সালে ওড়িশা বিধানসভা দ্বারা তিনি সেরা বিধায়কের জন্য নীলকণ্ঠ পুরস্কারে ভূষিত হন।   গভর্নরশিপ  তিনি ছিলেন ঝাড়খণ্ডের প্রথম মহিলা রাজ্যপাল। তিনি ওড়িশা থেকে প্রথম মহিলা আদিবাসী নেত্রী যিনি ভারতীয় রাজ্যের গভর্নর হিসেবে নিযুক্ত হন।   ভারতের রাষ্ট্রপতি  ২০২২ সালের জুনে, বিজেপি জুলাই মাসে ভারতের রাষ্ট্রপতি পদে অনুষ্ঠিত ২০২২ রাষ্ট্রপতি নির্বাচনে জাতীয় গণতান্ত্রিক জোটের প্রার্থী হিসাবে মুর্মু - কে মনোনীত করেছিল। তিনি পরবর্তীতে ভারতের রাষ্ট্রপতি নির্বাচিত হয়েছেন। তিনি ভারতের  ১৫ তম রাষ্ট্রপতি হিসেবে দায়িত্ব পালন করছেন। তিনি ভারতের প্রথম রাষ্ট্রপতি যিনি ক্ষুদ্র জাতিসত্তা থেকে উঠে এসেছেন।   আরও দেখুন   ভারতের রাষ্ট্রপতিদের তালিকা  ভারতের রাষ্ট্রপতি   তথ্যসূত্র    বহিঃসংযোগ   বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:ভারতের নারী রাজ্যপাল বিষয়শ্রেণী:উপমহাদেশীয় আদিবাসী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:ওড়িশার ভারতীয় জনতা পার্টির রাজনীতিবিদ বিষয়শ্রেণী:সাঁওতালি ব্যক্তি বিষয়শ্রেণী:ভারতীয় হিন্দু বিষয়শ্রেণী:ওড়িশা বিধানসভার সদস্য ২০০৪-২০০৯ বিষয়শ্রেণী:ওড়িশা বিধানসভার সদস্য ২০০০-২০০৪ বিষয়শ্রেণী:ভারতের রাষ্ট্রপতি বিষয়শ্রেণী:নারী রাষ্ট্রপ্রধান বিষয়শ্রেণী:ওড়িশার রাজনীতিতে নারী বিষয়শ্রেণী:এশিয়ার নারী রাষ্ট্রপতি
ক্ষালা (ওলুফ ভাষায়: Xala) বিখ্যাত আফ্রিকান লেখক উসমান সেমবেন রচিত উপন্যাস। সেনেগালের রাজধানী দাকার-এর এক ধনী রাজনীতিবিদ ও ব্যবসায়ীর দুর্নীতিপরায়ণতা ও পারিবারিক জীবন নিয়ে এই উপন্যাস রচিত হয়েছে। সেমবেন এই উপন্যাস থেকে একটি চলচ্চিত্র নির্মাণ করেছেন। এই ছবির পরিচালক তিনি নিজেই। ১৯৭৩ সালে ক্ষালা উপন্যাস প্রকাশিত হয়, আর চলচ্চিত্রটি মুক্তি পায় ১৯৭৫ সালে।  এই উপন্যাসের একটি বঙ্গানুবাদ প্রকাশিত হয়েছে। বাংলা অনুবাদটির নাম ঋণ। অনুবাদ করেছেন উজ্জ্বল ভট্টাচার্য ও কাজল বন্দ্যোপাধ্যায়। অনুবাদটি কাগজ প্রকাশন কর্তৃক প্রকাশিত আফ্রিকার সাহিত্য সংগ্রহ নামক সংকলন গ্রন্থের দ্বিতীয় খণ্ডে স্থান পেয়েছে। বইটি ২০০৪ সালের মার্চ মাসে প্রথমবারের মত প্রকাশিত হয়। প্রকাশক হলেন কাজী শাহেদ আহমেদ।   চরিত্রসমূহ   হাজী আবদু কাদের বেরী - দাকারের ধণাঢ্য ব্যবসায়ী ও রাজনীতিবিদ  আদ্‌জা হ্‌বা এস্‌তো - বেরীর প্রথম স্ত্রী  ওউমী ন'দ্যোয়ে - বেরীর দ্বিতীয় স্ত্রী  ন'গোনে - বেরীর তৃতীয় স্ত্রী  ইয়ে বিনেতা বা বেদিয়েন - ন'গোনের পিসী  রামা - এস্‌তোর গর্ভে বেরীর জ্যেষ্ঠ্য কন্যা  মক্‌তার - এস্‌তোর গর্ভে বেরীর জ্যেষ্ঠ্য পুত্র  বাবাকার - ন'গোনের বাবা  মাম্‌ ফাতো - ন'গোনের মা  মদু - বেরীর ভৃত্য   বহিঃসংযোগ   বিষয়শ্রেণী:আফ্রিকান উপন্যাস বিষয়শ্রেণী:১৯৭৩-এর উপন্যাস বিষয়শ্রেণী:ফরাসি ভাষার চলচ্চিত্র বিষয়শ্রেণী:১৯৭৫-এর চলচ্চিত্র
উর্ধ্বস্থ উপদ্বীপ (উর্ধ্বস্থ মিশিগান নামেও পরিচিত) হল মার্কিন যুক্তরাষ্ট্রের মিশিগান অঙ্গরাজ্যের প্রধান দুটি উপদ্বীপের উত্তরের উপদ্বীপ। এই উপদ্বীপটির উত্তরে সুপিরিয়র হ্রদ, পূর্বে সেন্ট ম্যারিস নদী এবং দক্ষিণে মিশিগান হ্রদ, ম্যাকিন্যাক প্রণালী ও হুরন হ্রদ। প্রাকৃতিক বিবরণ অনুসারে উর্ধ্বস্থ উপদ্বীপের ভূতাত্ত্বিক বৈশিষ্ট হল এর উত্তর-পূর্বে উইসকনসিন এবং ডোর উপদ্বীপ ও সুপিরিয়র বদ্বীপ, কিন্তু রাজনৈতিক ভূগোল অনুসারে এই উপদ্বীপের বেশিরভাগ অংশ মিশিগানের সীমান্তে অবস্থিত।  ভূগোল উর্ধ্বস্থ উপদ্বীপের মোট আয়তন ১৬,৩৭৭ বর্গ মাইল (৪২,৪২০ বর্গ কিমি), যা মিশিগান অঙ্গরাজ্যের মোট ভূমির শতকরা ২৯ ভাগ। এই উপদ্বীপের পূর্ব থেকে পশ্চিমের সর্বোচ্চ দূরত্ব প্রায় ৩২০ মাইল (৫১০ কিমি) এবং উত্তর থেকে দক্ষিণের সর্বোচ্চ দূরত্ব প্রায় ১২৫ মাইল (২০১ কিমি)। এর উত্তরে সুপিরিয়র হ্রদ, পূর্বে সেন্ট ম্যারিস নদী, দক্ষিণে মিশিগান হ্রদ ও হুরন হ্রদ, এবং পশ্চিমে উইসকনসিন ও মিনেসোটা। বৃহৎ হ্রদসমূহের তীরের দৈর্ঘ্য ১,৭০০ মাইল (২,৭০০ কিমি)। এখানে ৪,৩০০ ভূমির অভ্যন্তরের হ্রদ, তন্মধ্যে সর্ববৃহৎ হল জজেবিক হ্রদ, এবং ১২,০০০ মাইল (১৯,০০০ কিমি) দৈর্ঘ্যের জলপ্রবাহ রয়েছে।  জনসংখ্যা উর্ধ্বস্থ উপদ্বীপের পূর্ব থেকেই গ্রাম্য অঞ্চল। ২০১০ সালের মার্কিন যুক্তরাষ্ট্রের আদমশুমারি অনুসারে, এই অঞ্চলের জনসংখ্যা ৩১১,৩৬১ জন, যা মিশিগানের মোট জনসংখ্যার চেয়ে ৩% বেশি।  ২০১০ সালের আদমশুমারি অনুসারে, ৯৬.৫ বর্গ মাইল (২৫০ বর্গ কিমি) এলাকায় কমপক্ষে ৪,০০০ লোকসহ ১২টি শহরে ১০৩,২১১ লোক বসবাস করে। ১০৮.৫ বর্গ মাইল (২৮১ বর্গ কিমি) অঞ্চলে ১৮টি শহরে কমপক্ষে ২,০০০ লোকসহ মোট ১১৬,৫৪৮ লোক বসবাস করে, যা উপদ্বীপের ভূমি এলাকায় ১% এর কম।  তথ্যসূত্র  বহিঃসংযোগ   Clarke Historical Library, Central Michigan University, Bibliography on Michigan, arranged by counties and regions  Great Lakes Coast Watch   বিষয়শ্রেণী:মিশিগানের উপদ্বীপ বিষয়শ্রেণী:মিশিগানের অঞ্চলসমূহ
কারুখ জেলা আফগানিস্তানের হেরাত প্রদেশের উত্তর-পূর্বাঞ্চলীয় অঞ্চলে অবস্থিত একটি জেলা। উত্তর পশ্চিমে কুশ্ক জেলার সীমান্ত রয়েছে, উত্তরে কুশকি কুহনা জেলা এবং উত্তরপূর্বে বাঘিজ প্রদেশ রয়েছে। এছাড়াও জেলাটির পূর্বে রয়েছে ওবে জেলা, দক্ষিণে পশতুন জার্গুন জেলা এবং ইঞ্জিল জেলা পশ্চিমে অবস্থিত।  ২০১২ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ৬২,০০০ এর মত। জেলাটির কেন্দ্রীয় শহরের নাম হচ্ছে কারুখ।  পরিকাঠামো শুধু প্রদেশের কেন্দ্র থেকে জেলা কেন্দ্র পর্যন্ত রাস্তাটি জলাশয় রয়েছে এবং জেলার অভ্যন্তরে সড়কগুলির খুবই খারাপ অবস্থার মধ্যে রয়েছে। বছরের সকল সময়ে ৪০% রাস্তা খোলা রাখা হয়।  তথ্যসূত্র  বহিঃসংযোগ  বসতিসমূহের মানচিত্র আইএমএমএপি, সেপ্টেম্বর ২০১১  বিষয়শ্রেণী:হেরাত প্রদেশের জেলা
স্যামাথি (ইংরেজি: Psamathe; ) বা নেপচুন ১০ (ইংরেজি: Neptune X) হল নেপচুন গ্রহের একটি পশ্চাদমুখী অনিয়মিত প্রাকৃতিক উপগ্রহ। এটির নামকরণ করা হয়েছে গ্রিক পুরাণে উল্লিখিত অন্যতম নিরিড স্যামাথির নামানুসারে। ২০০৩ সালে ৮.২ মিটার সুবারু টেলিস্কোপ ব্যবহার করে স্কট এস. শেফার্ড ও ডেভিড সি. জেউইট স্যামাথি আবিষ্কার করেন। ২০০৭ সালের ৩ ফেব্রুয়ারি এটির আনুষ্ঠানিক নাম ঘোষিত হওয়ার আগে পর্যন্ত এটি পরিচিত ছিল এস/২০০৩ এন ১ (ইংরেজি: S/2003 N 1) নামে।  স্যামাথির ব্যাস প্রায় ৩৮ কিলোমিটার। এটি ২ কোটি ৫৭ লক্ষ থেকে ৬ কোটি ৭৭ লক্ষ কিলোমিটার দূর থেকে (উল্লেখ্য, সূর্য ও বুধ গ্রহের মধ্যবর্তী দূরত্বের তুলনামূলক পার্থক্য ৪ কোটি ৬০ লক্ষ থেকে ৬ কোটি ৯৮ লক্ষ কিলোমিটার) নেপচুনকে প্রদক্ষিণ করে চলেছে। একবার প্রদক্ষিণ করতে স্যামাথির সময় লাগে পৃথিবীর হিসেবে প্রায় ২৫ বছর। এই উপগ্রহটির কক্ষপথ কোনও বস্তুতে পশ্চাদমুখী কক্ষপথে স্থাপন করতে যে দূরত্বের প্রয়োজন, নেপচুন থেকে সেই দূরত্বের কাছাকাছি অবস্থিত। স্যামাথি ও নিসোর (এস/২০০২ এন ৪) কক্ষীয় স্থিতিমাপের সাদৃশ্য ইঙ্গিত করে যে, সম্ভবত দু’টি উপগ্রহই কোনও একক বৃহত্তর প্রাকৃতিক উপগ্রহের ধ্বংসাবশেষ থেকে উৎসারিত হয়েছে। সৌরজগতের যতগুলি প্রাকৃতিক উপগ্রহ এখনও পর্যন্ত আবিষ্কৃত হয়েছে, তার মধ্যে স্যামাথি ও নেসোর দূরত্বই মূল গ্রহের থেকে সর্বাধিক।   আরও দেখুন   অনিয়তাকার প্রাকৃতিক উপগ্রহ   তথ্যসূত্র    বহিঃসংযোগ    Neptune's Known Satellites (by Scott S. Sheppard)  S/2003 N1 Neptune Satellite Movie Images (image)  MPC: Natural Satellites Ephemeris Service  Mean orbital parameters (NASA)  IAUC 8193  বিষয়শ্রেণী:নেপচুনের প্রাকৃতিক উপগ্রহ বিষয়শ্রেণী:অনিয়মিত প্রাকৃতিক উপগ্রহ বিষয়শ্রেণী:স্কট এস. শেফার্ডের আবিষ্কার বিষয়শ্রেণী:২০০৩-এ আবিষ্কৃত জ্যোতির্বৈজ্ঞানিক বস্তু
অরবল্লী জেলা ভারত রাষ্ট্রের গুজরাত রাজ্যের একটি জেলা যেটি ২০১৩ সালের ১৫ই আগস্ট রাজ্যের ২৯তম জেলা হিসেবে আত্মপ্রকাশ করে। পুরাতন সবরকন্ঠ জেলা থেকে আলাদা করে এই জেলাটি তৈরি করা হয়। জেলা সদর দপ্তর মোডাসাতে অবস্থিত।   ব্যাকরণ  এই জেলার নামকরণ করা হয়েছে জন্য অরবল্লী পর্বতশ্রেণীর নামে যা অবস্থান হল গুজরাত ও রাজস্থান জুড়ে। গুজরাত সরকারের তথ্যানুযায়ী, অরবল্লী পর্বতের আরাসুর শাখাটি জেলার দান্তা, মোডাসা এবং শামলাজি অঞ্চল জুড়ে প্রসারিত ।   ইতিহাস  ২০১৩ সালে গুজরাত সরকার কর্তৃক অনুমোদিত ৭টি নতুন জেলার অন্যতম ছিল এই জেলাটি। জেলাটি প্রধানত উপজাতি অধ্যুষিত।   ভূগোল ও জনসংখ্যাগত তথ্য  অরবল্লী জেলাটি সবরকন্ঠ জেলার মোডাসা, মালপুর, ধনসুরা, মেঘরাজ, ভিলোড়া এবং বায়ড তালুক নিয়ে গঠিত।  এইগুলির মধ্যে মেঘরাজ, মালপুর এবং ভিলোড়া হল মুখ্যত উপজাতি অধ্যুষিত তালুক. জেলাটিতে রয়েছে ৬৭৬টি গ্রাম এবং ৩০৬টি গ্রাম পঞ্চায়েত; মোট জনসংখ্যা ১.২৭ মিলিয়ন এবং গুজরাতের উপজাতীয় জেলার মধ্যে সবচেয়ে শিক্ষিত।  মাজুম নদী এ অঞ্চলের একটি প্রধান নদী এবং এই নদীর উপরে দুইটি বৃহৎ বাঁধ রয়েছে। আরেকটি প্রধান নদী হল বত্রক নদী।   দর্শনীয় স্থান  থাম্ব|মোডাসা ওধারী হ্রদ   জেলাতে বিভিন্ন বৌদ্ধ স্মৃতিস্তম্ভের ধ্বংসাবশেষ এবং শামলাজির মত আধ্যাত্মিক কেন্দ্র রয়েছে  চন্দ্রপ্রভু দিগম্বর জৈন ভবন জিনালয়, ভিলোডা  শ্রী মুহরি পার্শ্বনাথ জৈন দেরাসার, তিনতই  জাঞ্জারি জলপ্রপাত এবং মন্দির   অর্থনীতি  অরবল্লী জেলাতে রয়েছে ৫ মেগাওয়াট ক্ষমতা যুক্ত প্রথম বেসরকারী সৌর বিদ্যুত প্ল্যান্ট যা খারোদার কাছাকাছি মোডাসাতে অবস্থিত। জেলাটি শিল্পায়নের হিসেবে পিছিয়ে-পড়া কারণ এখানে কোন ভারী শিল্প নেই।যদিও মোডাসা, ভিলোড়া এবং ধানসুরা তালুকে কিছু ক্ষুদ্র এবং কুটির শিল্প রয়েছে।   তথ্যসূত্র   বিষয়শ্রেণী:আরাবল্লী জেলা বিষয়শ্রেণী:গুজরাতের জেলা বিষয়শ্রেণী:২০১৩-এ গুজরাতে প্রতিষ্ঠিত
--[==[ To inspect the content of this data module, use Special:ExpandTemplates and enter the following input text:     To inspect the content of this data module when editing, enter the following into the Debug console:   local util = require("Module:Road data/util")   print(util.arrayToString(p)) To inspect a particular route type, change `p` above to include the route type, e.g., `p.I` and `p["US-Hist"]`. ]==]  -- Germany local DEU = {}  local util = require("Module:Road data/util") util.addAll(DEU, require("Module:Road data/strings/EUR"))  DEU.E.shield = "European_Road_%route%_number_DE.svg" DEU.Elink = "European route E%route% in Germany"  DEU.A.shield = "Bundesautobahn %route% number.svg" DEU.A.abbr = "A %route%" --Autobahn DEU.A.name = "Federal Motorway %route%" DEU.A.link = "Bundesautobahn %route%" DEU.A.color = "autobahn" DEU.A.translation = "Bundesautobahn %route%" DEU.A.lang = "de"  DEU.B.shield = "Bundesstraße %route% number.svg" DEU.B.abbr = "B %route%" --Bundestraße DEU.B.name = "Federal Highway %route%" DEU.B.link = "Bundesstraße %route%"  --Bundestraße DEU.B.color = "DEU-B" DEU.B.translation = "Bundesstraße %route%" DEU.B.lang = "de"  DEU.L.abbr = "L%route%" --Landesstraße DEU.L.name = "State Highway %route%" DEU.L.translation = "Landesstraße %route%" DEU.L.lang = "de"  DEU.K.abbr = "K%route%"  --Kreisstraße DEU.K.name = "County Highway %route%" DEU.K.translation = "Kreisstraße %route%" DEU.K.lang = "de"  DEU.Scenic = { 	shield = , 	name = "%route%", 	link = , 	abbr = "%route%", 	browse = '', 	color = "DEU-scenic" } return DEU
তেজপুর চিকিৎসা মহাবিদ্যালয় হচ্ছে আসামের ষষ্ঠ চিকিৎসা মহাবিদ্যালয় । আসামের মাননীয় মুখ্যমন্ত্রী তরুণ গগৈয়ে ২০১৩ সালে এই মহাবিদ্যালয়টি উদ্বোধন করেন । ভারতীয় চিকিৎসা পরিষদ দ্বারা পরিদর্শনের পর ২০১৪-১৫ শিক্ষাবর্ষ থেকে ১০০ জনকে চিকিৎসা বিজ্ঞানে স্নাতক পাঠ্যক্রমে ভর্তির অনুমতি দেয়া হয় ।   অবস্থান  তেজপুর চিকিৎসা মহাবিদ্যালয় আসামের শোণিতপুর জেলা সদর থেকে তেজপুর এর প্রায় ১৫ কি.মি. দূরে বিহাগুরীতে অবস্থিত।  বিভিন্ন বিভাগ  তেজপুর চিকিৎসা মহাবিদ্যালয়ে মোট ২২ টি বিভাগ রয়েছে:   অর্থপেডিক্স বিভাগ  নাক-কান বিভাগ  এনাস্থেসিয়লজি বিভাগ  কমিউনিটি মেডিসিন বিভাগ  চক্ষু-চিকিৎসা বিভাগ  চর্মরোগ বিভাগ  জৈব-রসায়ন বিভাগ  যক্ষ্মারোগ বিভাগ   দন্ত-চিকিৎসা বিভাগ ফার্মাকোলজি বিভাগ  ফিজিওলজি বিভাগ  ফরেনসিক মেডিসিন বিভাগ  মাইক্রোবায়োলজি বিভাগ  মানসিক রোগ বিভাগ   মেডিসিন বিভাগ  রেডিওডায়েগনসিস বিভাগ  রোগতত্ব বিভাগ  শিশু-চিকিৎসা বিভাগ  শৈল্য-চিকিৎসা বিভাগ  শরীরতত্ব বিভাগ  স্ত্রীরোগ এবং প্রসূতি বিভাগ  স্নায়ুরোগ বিভাগ  অন্তৰ্ভুক্ত বিশ্ববিদ্যালয় :  শ্রীমন্ত শঙ্করদেব স্বাস্থ্য বিজ্ঞান বিশ্ববিদ্যালয়    তথ্যসূত্র   বহিঃসংযোগ   তেজপুর চিকিৎসা মহাবিদ্যালয়ের ওয়েবসাইট  বিষয়শ্রেণী:আসামের কলেজ বিষয়শ্রেণী:২০১৩-এ আসামে প্রতিষ্ঠিত বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান
সারা এলিনর এডওয়ার্ডস সিএসটিজে (জন্ম ১৯৬৩ বা ১৯৬৪) একজন ওয়েলশ সম্প্রচারকারী। তিনি বিবিসি ওয়েলসের প্রারম্ভিক-সন্ধ্যার সংবাদ অনুষ্ঠান, ওয়েলস টুডে -এর সহ-উপস্থাপক ছিলেন। তিনি ডাইফেডের লর্ড লেফটেন্যান্ট। HM LORD-LIEUTENANT OF DYFED, MISS SARA EDWARDS, CELEBRATES CADETS FOR THEIR AMAZING CONTRIBUTIONS TO THEIR COMMUNITY (Reserve Forces and Cadets Association, 7 March 2019). Retrieved 12 May 2020.   জীবনী  এডওয়ার্ডস ওয়েলসে জন্মগ্রহণ করেন এবং লন্ডনে বেড়ে ওঠেন এবং শিক্ষিত হন, যেখানে তিনি মধ্যযুগীয় এবং আধুনিক ইতিহাস অধ্যয়ন করেন। BBC – Press Office – Sara Edwards ()   ব্যক্তিগত জীবন  সারা এডওয়ার্ডস যখন ৪২ বছর বয়সী ছিলেন তখন তিনি এবং তার প্রাক্তন স্বামী, লেফটেন্যান্ট জেনারেল জোনাথন রিলে এক কন্যার পিতামাতা হন, যার জন্ম কার্ডিফে ১৯ মার্চ ২০০৬।   এডওয়ার্ডস এবং রিলি ২০১৭ সালে বিবাহবিচ্ছেদ করেন    তথ্যসূত্র    বহিঃসংযোগ      Sara Edwards at Welsh Stars   Official website  বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ওয়েলস টেলিভিশন উপস্থাপিকা বিষয়শ্রেণী:ওয়েলস টেলিভিশন উপস্থাপক বিষয়শ্রেণী:ওয়েলস নারী সাংবাদিক বিষয়শ্রেণী:ওয়েলস সাংবাদিক বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী